**František Maxmilián Kaňka** (\* 19. august 1674, Praha – † 14. júl 1766, Praha) bol významný český barokový architekt.

Životopis
---------

Kostol Svätého Jána Nepomuckého, Kutná Hora
Vyučil sa v pražskej hute svojho otca Víta Václava Kaňku, neskôr študoval v Taliansku a Viedni. Po návrate zo zahraničia spolupracoval s G. B. Alliprandim, J.B. Santini-Aichelom, vykonával tiež stavby podľa projektov K. I. Dientzenhofera. Stal sa mešťanom na Starom Meste s bytom v Dlouhé ulici, kde prevádzkoval tiež pivovar. V roku 1709 spolu so sochárom Františkom Preisom usiloval o zriadenie pražskej Akadémie umení, ale neuspeli. Priatelil sa a spolupracoval s maliarom V. V. Reinerom a sochárom M. B. Braunom.

Úspešne vykonával úpravy zámkov, palácov a chrámov, v roku 1724 bol menovaný cisárskym architektom. Pracoval pre rády augustiniánov, jezuitov a cisterciánov, ďalej pre šľachtické rody Valdštejnovcov, Černínovcov, Mansfeldovcov, Pachtovcov z Rájova, Trautmansdorfovcov a pánov z Vrtby, z čoho mal nemalé príjmy. Pre rod Kinských postavil v rokoch 1721 – 1723 zámok Karlova Koruna pri Chlumci nad Cidlinou.

Pre rod Černínovcov projektoval o. i. zámok vo Vinoři, kaplnku v záhradnom paláci vo Viedni a dva paláce na Malej Strane v Prahe a dokončil palác na Hradčanoch. V službách ďalších rodov viedol napr. pre Vrtbovcov prestavbu zámku Konopiště, či projektoval úpravu Vrtbovskej záhrady na Malej Strane v Prahe, pre Valdštejnovcov postavil zámok a kostol v Loučeni a pre Pachtu z Rájova zámok v Liběchove. Podľa jeho plánov bol pre rád jezuitov postavený chrám sv. Klimenta či dostavaný internát Klementinum v Starom Meste v Prahe, ďalej viedol dostavbu piaristického chrámu Nájdenie sv. Kríža v Litomyšli, projektoval prestavbu konventu a prelatúry augustiniánskeho kláštora na Karlove v Novom Meste v Prahe, či Karolinum v Starom Meste v Prahe a dokončil konventuálnu budovu cisterciánskeho kláštora v Zbraslavi. Navrhoval tiež oltáre, pomníky a sochy. Stavby, ktoré vyprojektoval, realizoval celý rad jeho spolupracovníkov a žiakov.

Nadväzoval na klasicistickú formu baroka, ktorú spoznal u G. Alliprandiho. Postupne sa stal najproduktívnejším architektom českého baroka, so Santinim a Dientzenhoferovcami patril tiež medzi najvýznamnejších českých architektov. Svojou prácou prispel k zdomácneniu baroka v českej architektúre.

Dielo
-----

### Praha

#### Hradčany

* Bazilika sv. Juraja
* Černínsky palác
* Černínska záhrada
* Katedrála sv. Víta
* Kráľovská záhrada
* Záhrada Na Valech

#### Malá Strana

* Fürstenberský palác
* Hartigovský palác
* Ledebourská záhrada
* Ledebourský palác
* Oettingenský palác
* Palác Lažanských
* Palác Thurn-Taxisov
* Pálfiho palác
* Vrtbovský palác
* Vrtbovská záhrada

#### Nové Mesto

* Kláštor augustiniánov kanovníkov na Karlove
* Kostol Panny Márie a svätého Karola Veľkého
* Kostol sv. Kataríny Alexandrijskej
* Palác Mladotovský (Faustov dom)

#### Staré Mesto

* Celetná, dom "U zlatého supa"
* Celetná, Elsnicovský dom
* Kostol sv. Jiljí
* Kostol sv. Šimona a Júdu
* Karolinum
* Klementinum vrátane: Zrkadlovej kaplnky Zvestovania Panny Márie, Vlašskej kaplnky Nanebovzatia Panny Márie
* Kostol sv. Salvátora
* Staromestské nám. Dom "U zlatého jednorožca"
* Staromestské nám. Dom "U kamenného baránka"

### Mimo historickú Prahu

* Ctěnice, zámok Ctěnice
* Praha-Vinoř, kostol
* Praha-Zbraslav, Zbraslavský kláštor
* Třebíč, Bazilika svätého Prokopa

Literatúra
----------

* P. Macek – P. Vlček – P. Zahradník, František Maxmilián Kaňka, in regno Bohemiae aedilis famossimus; in: *Umenie* 40, 1992, s 180 – 220.
* Pavel Vlček, František Maxmilián Kaňka, in: *Nová encyklopedie českého výtvarného umenia*, diel I. (AM), editor Anjela Horová, Praha 1995

Iné projekty
------------

Commons
* Spolupracuj na Commons Commons ponúka multimediálne súbory na tému **František Maxmilián Kaňka**

Zdroj
-----

*Tento článok je čiastočný alebo úplný preklad článku František Maxmilián Kaňka na českej Wikipédii.*

Autoritné údaje: * abART: 56855
* GND: 132799847
* ISNI: 0000 0000 6685 5934
* LCCN: no2017000930
* NK ČR: jo20000069743
* ULAN: 500085842
* VIAF: 8557423
* WorldCat: lccn-no2017000930